

**Әскери білім беру жүйесін жетілдіру жөніндегі шаралар туралы**

Қазақстан Республикасы Президентінің 2003 жылғы 21 тамыздағы N 1173 Жарлығы.

      ҚАУЛЫ ЕТЕМІН:

      1. "Қазақстан Республикасы Қарулы Күштерінің Әскери академиясы" мемлекеттік мекемесі "Ұлттық қорғаныс университеті" мемлекеттік мекемесі болып қайта ұйымдастырылсын. U973353

      2. Қазақстан Республикасының Үкіметі заңнамада белгіленген тәртіппен:

      1) "Қазақстан Республикасы Қарулы Күштерінің Алматы жоғары әскери училищесі " мемлекеттік мекемесін "Құрлық әскерлерінің әскери институты" мемлекеттік мекемесі болып қайта атасын ;

      2) жоғарыда көрсетілген мемлекеттік мекемелердің әділет органдарында мемлекеттік қайта тіркелуін қамтамасыз етсін;

      3) жоғарыда көрсетілген мемлекеттік мекемелердің қызметін қаржыландыру және материалдық-техникалық қамтамасыз ету республикалық бюджетте Қазақстан Республикасының Қорғаныс министрлігіне көзделген қаражат есебінен және шегінде жүзеге асырылады деп белгілесін;

      4) екі ай мерзімде осы Жарлықтың 1-тармағында және 2-тармағының 1) тармақшасында көрсетілген мемлекеттік білім беру мекемелері туралы ережелерге тиісті өзгерістер енгізсін;

      5) осы Жарлықтан туындайтын өзге де шаралар қолдансын.

      3. Қазақстан Республикасы Президентінің "Қазақстан Республикасы Қарулы Күштерінің Әскери академиясы" мемлекеттік мекемесін қайта ұйымдастыру туралы" 2002 жылғы 27 ақпандағы N 815 Жарлығына мынадай өзгеріс енгізілсін:

      2-тармағының екінші абзацындағы "және орта әскери-арнаулы" деген сөздер алынып тасталсын.

      4. Осы Жарлық қол қойылған күнінен бастап күшіне енеді.

|  |  |
| --- | --- |
| Қазақстан Республикасының Президенті |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК